laion/Wikipedia-Exotic huggingface dataset:
Angel Dust

Angel Dust ("אבק מלאכים") הוא אלבומה הרביעי של להקת פיית' נו מור, השני שלה עם הסולן מייק פאטון, והאחרון בו ניגן הגיטריסט ג'ים מרטין. מגזין !Kerrang מיקם את האלבום במקום הראשון ברשימת 50 האלבומים המשפיעים ביותר של שנות ה-90, ומעריצי הלהקה מחשיבים אותו לטוב ביותר שלה. אלבום זה הוא מורכב, ומכיל שירים שנוטים לכיוון נסיוני יותר. האלבום מכיל את גרסת הלהקה לנעימת הנושא מתוך סרט הקולנוע קאובוי של חצות, וכן גרסת כיסוי לשירם של הקומודורז "Easy". נכון ליולי 2007, האלבום נמכר בכשלושה מיליון עותקים והוא הרווחי ביותר של הלהקה. "Land of Sunshine" (מילים: פאטון; לחן: גולד/בוטום) - 3:44 "Caffeine" (מילים: פאטון; לחן: גולד/פאטון) - 4:28 "Midlife Crisis" (מילים: פאטון; לחן: גולד/בוטום/בורדין/פאטון) - 4:21 "RV" (מילים: פאטון; לחן: גולד/בוטום/פאטון) - 3:43 "Smaller and Smaller" (מילים: פאטון; לחן: גולד/בוטום/בורדין/ואלאס) - 5:11 "Everything's Ruined" (מילים: פאטון/גולד; לחן: גולד/בוטום/פאטון) - 4:33 "Malpractice" (מילים ולחן: פאטון) - 4:02 "Kindergarten" (מילים: פאטון/בוטום; לחן: גולד/מרטין) - 4:31 "Be Aggressive" (מילים ולחן: בוטום) - 5:41 "A Small Victory" (מילים: פאטון; לחן: גולד/בוטום/בורדין/פאטון) - 4:57 "Crack Hitler" (מילים: פאטון; לחן: גולד/בוטום/בורדין) - 4:39 "Jizlobber" (מילים: פאטון/מרטין; לחן: מרטין) - 6:38 "Midnight Cowboy" (ג'ון בארי) - 4:12 "Easy" (ליונל ריצ'י) - 3:04 "As the Worm Turns" (מילים: מוזלי; לחן: בוטום/גולד/מוזלי) - 2:39 - בגרסת האלבום ביפן. מייק פאטון - שירה ג'ים מרטין - גיטרה חשמלית בילי גולד - גיטרה בס רודי בוטום - קלידים מייק בורדין - תופים מידע על האלבום Angel Dust באתר MusicBrainz מידע על האלבום Angel Dust באתר AllMusic האלבום Angel Dust באתר Discogs האלבום Angel Dust באתר ספוטיפיי מני אבירם‏, מכוער, חולני, מדהים: 25 שנים ל-"Angel Dust" של פיית' נו מור, באתר וואלה, 7 ביוני 2017 AFF Free Forum Hosting Error Page Billboard.com - Artist Chart History - Faith No More everyHit.com search results australian-charts.com - Australian charts portal Faith No More - Angel Dust - austriancharts.at australian-charts.com - Discography Faith No More norwegiancharts.com - Discography Faith No More ChartArchive - The Chart Archive Discographie Faith No More - hitparade.ch dutchcharts.nl - Discografie Faith No More swedishcharts.com - Discography Faith No More
Album of the Year

Album of the Year ("אלבום השנה") הוא אלבומם השישי והאחרון של להקת פיית' נו מור, והיחיד שבו השתתף הגיטריסט ג'ון הדסון. למרות שמו, האלבום לא התקבל בהתלהבות בידי המעריצים, שחשו כי הלהקה סטתה מהסגנונות שהביאו לתהילתה. סולן הלהקה מייק פאטון עצמו ציין, כי הם התחילו ליצור "מוזיקה גרועה". נכון ליולי 2007, האלבום מכר 217,000 עותקים בארצות הברית, והיה לאלבום הלהקה עם היקף המכירות הנמוך ביותר בהשוואה לקודמיו. אולם, באוסטרליה האלבום הגיע למקום הראשון במצעד הפזמונים והגיע למעמד אלבום פלטינה כאשר מכר 70,000 עותקים. "Collision" (הדסון/פאטון) - 3:42 "Stripsearch" (הדסון/פאטון/בורדין/גולד) - 4:29 "Last Cup of Sorrow" (פאטון/גולד) - 4:20 "Naked in Front of the Computer" (פאטון) - 2:08 "Helpless" (פאטון/בורדין/גולד) - 5:26 "Mouth to Mouth" (הדסון/פאטון/בורדין/גולד) - 3:48 "Ashes to Ashes" (הדסון/פאטון/בורדין/גולד/בוטום) - 3:37 "She Loves Me Not" (פאטון/בורדין/גולד) - 3:29 "Got That Feeling" (פאטון) - 2:20 "Paths of Glory" (הדסון/פאטון/בורדין/גולד/בוטום) - 4:17 "Home Sick Home" (פאטון) - 1:59 "Pristina" (פאטון/גולד) - 3:51 "The Big Kahuna" בגרסת האלבום ביפן - 2:20 "Light Up and Let Go" בגרסת האלבום ביפן - 3:07 מייק פאטון - שירה ג'ון הדסון - גיטרה חשמלית בילי גולד - גיטרה בס רודי בוטום - קלידים מייק בורדין - תופים מידע על האלבום Album of the Year באתר MusicBrainz מידע על האלבום Album of the Year באתר AllMusic האלבום Album of the Year באתר Discogs האלבום Album of the Year באתר ספוטיפיי
שמחה לאיד

שִׂמְחָה לְאֵיד היא רגש של שמחה נוכח אידו (אסונו או מפלתו) של האחר. היא עשויה לנבוע מקנאה, תחרותיות ושנאה. הביטוי "אין שמחה כמו שמחה לאיד" מעיד על עוצמת רגש זה. שמחה לאיד היא הפן השלילי שבשמחה, יש בה דמיון וקרבה לקנאה, שבה עינו של האדם צרה במה שיש לזולתו. המושג העברי מוזכר בספר משלי: ”לֹעֵג לָרָשׁ, חֵרֵף עֹשֵׂהוּ; שָׂמֵחַ לְאֵיד, לֹא יִנָּקֶה” (י"ז, ה'). במשלי נמצא עוד ביטוי דומה: ”בִּנְפֹל אוֹיִבְךָ – אַל תִּשְׂמָח; וּבִכָּשְׁלוֹ – אַל יָגֵל לִבֶּךָ” (כ"ד, י"ז). בספרות חז"ל נמצא גם הביטוי המקביל "מתכבד בקלון חבירו". במשנה, במסכת עבודה זרה (המשנה הראשונה) מופיע "אידם של עובדי כוכבים", הכוונה לחגים של אנשים שמאמינים באלילים (פסלים וכדומה). הגמרא מסבירה שזה בלשון סגיא נהור, במקום להגיד "חגיהם של עובדי כוכבים", אמרו "שברם של עובדי כוכבים". מכאן שמשמעות המילה "איד" היא שבר, ומשמעות הביטוי היא"שמחה לשבר", של אדם אחר. מונח דומה בשפה הגרמנית, Schadenfreude, נקלט בצורה זו ברבות משפות המערב. הפילוסוף ארתור שופנהאואר, שעסק רבות בנושא הרגש, כתב כי "להרגיש קנאה זה אנושי, להרגיש שמחה לאיד זה שטני". פרידריך ניטשה תיאר את ההומור כ-"שמחה לאיד במצפון שקט". הרב ישראל דנדרוביץ, הזכרת מפלת האויבים בהודאת פורים וחנוכה (שמחה על מפלת האויב ביהדות), בתוך קובץ בית אהרן וישראל, גיליון קפג, שבט-אדר תשע"ו, עמודים: קנט-קסד. יורם שורק, ‏דברים שיורמים יודעים: שמחה לאיד, באתר "הידען" רנן נצר, ‏תולדות השמחה לאיד: למה אנשים נהנים לראות אחרים נופלים?, באתר גלובס, 22 ביולי 2017 יותם פלדמן, מה גורם לישראלי ללעוג לעזתי שטבע ומת, בזמן שניסה להגיע לחבילת מזון?, באתר הארץ, 8 במאי 2024 ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
דרגות חופש (פיזיקה וכימיה)

בתחומים מדעיים רבים, ובפרט בפיזיקה ובכימיה, דרגות החופש של מערכת נתונה הן קבוצה של פרמטרים עצמאיים המתארים, עבור מודל מתמטי מסוים, את כלל המצבים בהם יכולה להימצא המערכת. כלומר, מצב המערכת תלוי (לפי המודל) אך ורק בערכם של פרמטרים הללו, וניתן לשנות כל אחד מהם, כך שהאחרים יישארו קבועים. בניסוח יותר פורמלי, מספר דרגות החופש של מערכת הוא מספר הערכים הבלתי-תלויים (המינימלי) המאפשר לתאר את מצבה באופן חד חד ערכי. במכניקה קלאסית, מקובל לתאר את תנועתו של חלקיק במרחב, בשלושה רכיבי מקום (בקואורדינטות קרטזיות), ובשלושה רכיבי מהירות. אם כל אלה בלתי תלויים זה בזה, אומרים שלחלקיק יש שש דרגות חופש. לדוגמה, למכל גז שיש בו N חלקיקים, יש 6N דרגות חופש – 6 דרגות לכל חלקיק. העובדה שהחלקיקים חסומים בתחום מרחבי מסוים אינה פוגעת במספר דרגות החופש. לעומת זאת, חלקיק שתנועתו מוגבלת על ידי משוואות, מפסיד דרגות חופש. לכן, בפועל ניתן לתאר בקירוב מערכות הבנויות ממספר רב של חלקיקים בעזרת מספר מצומצם של דרגות חופש. דרגות חופש נוספות למולקולה מגיעות מויברציות, שניתן למדל אותם פיזיקלית כקפיץ. באותו אופן, לתנועת כלי רכב יבשתי בכביש מפולס יש 4 דרגות חופש – שתיים לתיאור המקום, ושתיים לתיאור המהירות. לעומת זאת לדיסקית במשחק הוקי קרח יש 5 דרגות חופש: 4 לתיאור המקום והתנועה על המשטח הדו-ממדי, ועוד אחת לתיאור תנועת הסיבוב של הדיסקית סביב עצמה. בתורת היחסות הכללית, משפט העדר השיער קובע כי צופה לחור שחור יציב יש שלוש דרגות חופש: מסה, תנע זוויתי, ומטען חשמלי. במקרים רבים, מספר דרגות החופש תלוי בחלק של המערכת שאותו מבקשים לתאר. לדוגמה, כדי להבין תאונת דרכים, ייתכן שיש צורך במשתנים רבים, בנוסף למקום ולמהירות כגון: לחץ האוויר בכל גלגל, המסה הכוללת, הטמפרטורה. אם מבקשים לדייק, מספר דרגות החופש מתאר את המודל המתמטי של המערכת הפיזיקלית (ובפרט, את החלק שאותו מעוניינים למדל, ולא את המערכת הפיזיקלית כולה). ממד (פיזיקה) דרגות חופש (מכניקה) דרגות חופש (סטטיסטיקה) דרגות חופש, באתר MathWorld (באנגלית)
דרגת חופש

האם התכוונתם ל... דרגות חופש (פיזיקה וכימיה) – קבוצה של פרמטרים עצמאיים המתארים, עבור מודל מתמטי מסוים, את כלל המצבים בהם יכולה להימצא המערכת דרגות חופש (מכניקה) – תיאור מצב של מערכת מכנית דרגות חופש (סטטיסטיקה) – ערכים המשתתפים בחישוב של ביטוי סטטיסטי החופשיים להשתנות
Rivers of Babylon

"Rivers of Babylon" (מאנגלית: "נהרות בבל") הוא שיר בסגנון הספיריטואלז שנכתב על ידי ברנט דאו וטרוור מקנוטון מלהקת המלודיאנס (The Melodians) בשנת 1970. השיר מבוסס על מזמור קל"ז בספר תהילים, המבטא את כמיהתם של היהודים היושבים בגולה לאחר חורבן בית המקדש הראשון והכיבוש הבבלי של ירושלים בשנת 586 לפני הספירה. נהרות בבל המתוארים במזמור הם נהר כבר ונהר הפרת. השיר מכיל גם מילים ממזמור תהילים י"ט פסוק ט"ו. הגרסה הפופולרית ביותר של השיר הופקה על ידי להקת בוני אם ב-1978. השיר יצא כסינגל ונשאר בפסגת מצעד הפזמונים של בריטניה במשך חמישה שבועות. בבריטניה, השיר מכר מעל ל-1,985,000 עותקים ובכך הפך קיבל תואר "פלטינה משולשת". ב-1972 הוציא ג'ימי קליף גרסת כיסוי כחלק מפסקול הסרט "The Harder They Come". ב-19 בנובמבר 1978 יצאה לשיר גרסת כיסוי בשוודית הקרויה: Kommer du ihåg Babylon?‏ (האם אתה זוכר את בבל?) שבוצעה על ידי להקת הדאנס "סקיטס". ב-1992 ביצעה הלהקה הקרואטית "וואטרוגאסי" ("הכבאים") גרסת פרודיה לשיר זה בקצב הטורבו-פולק. ב-1998 ביצעה להקת "צליל וזמר" (באלבום "תן לנו לגדול") גרסת כיסוי בעברית, שמילותיה לקוחות מפרק אחר בספר תהלים - "בצאת ישראל ממצרים" (תהלים קי"ד). האחים נוויל פרסמו גרסת כיסוי לשיר באלבומם "ללכת בצל של החיים", אשר יצא באוקטובר 2004. שינייד או'קונור הקליטה גרסה משלה לשיר באלבומה "תאולוגיה" בשנת 2007. גרסאות פופולריות אחרות לשיר הוקלטו על ידי לינדה רונסטאדט, המלודיאנס, דניס בראון, סאבליים, סנאפ, סטיב ארל, דניאל אודונל, יאבי יו ולהקת "דבש מתוק ברוק". בשנת 2010, צורף השיר לאלבום ההופעה Hope for Haiti Now, שיצא למען רעידת האדמה בהאיטי. השיר גם זכה לגרסה בתוכנית הסאטירה הישראלית "אנחנו במפה" בתור המנון האצטדיונים "צהוב עולה" בשנת 2015. מידע על היצירה "Rivers of Babylon" באתר מיוזיק בריינז גרסאות נוספות ל"Rivers of Babylon" באתר SecondHandSongs
צפון וייטנאם

הרפובליקה הדמוקרטית של וייטנאם (בווייטנאמית: Việt Nam Dân chủ Cộng hoà), הידועה גם כצפון וייטנאם, הייתה מדינה קומוניסטית ששלטה בחלק הצפוני של וייטנאם משנת 1954 עד 1976. המדינה הוכרזה בידי הו צ'י מין בהאנוי ב-2 בספטמבר 1945 בעקבות הסכמי ז'נבה, שבמסגרתם נקבע כי וייטנאם תחולק באופן זמני לשתי מדינות. צפון וייטנאם כללה את הפרובינציות טוקין ואנאם, שקודם לכן היו חלק מהודו-סין הצרפתית. במלחמת וייטנאם נלחמה צפון וייטנאם לצד הווייטקונג, המיליציה הקומוניסטית בדרום וייטנאם, נגד כוחות הממשלה הדרום וייטנאמית, שנעזרה בארצות הברית. המלחמה הסתיימה בניצחונה המוחלט של צפון וייטנאם, שכבשה את הדרום זמן קצר לאחר עזיבת הכוחות האמריקניים, ואיחדה את וייטנאם למדינה קומוניסטית אחת, הרפובליקה הסוציאליסטית של וייטנאם. ערכים מורחבים – מלחמת הודו-סין הראשונה, ועידת ז'נבה (1954) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בעקבות חלוקת וייטנאם בשנת 1954, אלפי וייטנאמים היגרו מהצפון לדרום ומהדרום לצפון. לדוגמה, כ-800 אלף נוצרים קתולים, שלפני כן גרו בצפון המדינה, עברו לדרומה לאחר החלוקה. דרום וייטנאם ממשלת האנוי יצאה למלחמה נגד דרום וייטנאם באמצעות הווייטקונג, בניסיון לכבוש את דרום וייטנאם ולאחד את המדינה תחת שלטון קומוניסטי. ב-1964 שלחה ארצות הברית תגבורת של חיילים לדרום וייטנאם. מדינות נוספות, כולל אוסטרליה, דרום קוריאה, תאילנד וניו זילנד שלחו גם הן כוחות צבאיים וסיוע צבאי למאמץ המלחמתי. סין והגוש הסובייטי סייעו לצפון וייטנאם. מלחמה זו ידועה בשם מלחמת וייטנאם (1955-1975). מדינות המערב ומדינות קומוניסטיות צפון וייטנאם הייתה תחת בידוד דיפלומטי של מדינות רבות במערב, ועוד מדינות רבות אנטי-קומוניסטיות. בניגוד לכך, היא זכתה להכרה של כמעט כל המדינות הקומוניסטיות, כמו הגוש הסובייטי ועוד מדינות סוציאליסטיות של מזרח אירופה ומרכז אסיה, סין, קוריאה הצפונית, וקובה, וקיבלו סיוע ממדינות אלו. מדיה וקבצים בנושא צפון וייטנאם בוויקישיתוף ויטנם (רפובליקה דמוקרטית), דף שער בספרייה הלאומית ערך זה הוא קצרמר בנושא וייטנאם. אתם מוזמנים לתרום לוויקיפדיה ולהרחיב אותו.
ענן מגלן הקטן

ענן מגלן הקטן (SMC-Small Magellanic Cloud) הוא גלקסיה ננסית לא-סדורה בקבוצת הכוכבים טוקאן (קצהו הדרומי עובר את הגבול לקבוצת נחש מים קטן) שבשמי חצי הכדור הדרומי, אחת משתי הגלקסיות המרכיבות את ענני מגלן. הוא נראה לעין בלתי-מזוינת כחלק נפרד משביל החלב ושייך לקבוצת הגלקסיות הקבוצה המקומית. הענן היה ידוע לדרומיים הקדמונים, וכנראה הוזכר על ידי אמריגו וספוצ'י במכתב תוך כדי מסעו השלישי בשנים 1503-1504, אך הוא הוכר ונתגלה סופית על ידי פרדיננד מגלן במסעו סביב העולם בשנת 1519. הגוף הראשי של ענן מגלן הקטן סווג כ-292 NGC בקטלוג הכללי החדש, אך כיום משתמשים בסיווג זה לעיתים לציון הגלקסיה. בנוסף, הרבה צבירי כוכבים וערפיליות השייכים לגלקסיה קיבלו מספרי NGC משלהם. גלקסיה זו נראית כחלק משביל החלב לעין בלתי מזוינת. היא נעה בסמוך לשביל החלב ממרחק של כ-197,000 שנות אור, מה שהופך אותה לגלקסיה הרביעית הקרובה ביותר לשביל החלב. ייתכן שגלקסיית ענן מגלן הקטן היא דיסקת מוט מעוותת, שצורתה מתקבלת עקב כוחות הכבידה של שביל החלב וענן מגלן הגדול, אבל אין ביטחון בדבר. היא מכילה מספר ערפיליות וצבירי כוכבים אשר נראים בתצלומים או מבעד לטלסקופ. הגלקסיה מכילה עצמים דומים לאלו של שביל החלב, בעיקר צבירים פתוחים, ערפיליות מתפשטות, שאריות סופרנובה, ערפיליות פלנטריות וצביר כדורי אחד, 121 NGC. הוא ממוקם מחוץ לאזור הצפוף של הגלקסיה, קצת צפונה אך לא רחוק מהרקע הקדמי של הצביר הכדורי 47 בטוקאן (104 NGC). בענן מגלן הקטן גילתה הנרייטה ליוויט את הקשר תקופה-זוהר של משתנים קפאידים, שמאז נחשבת לשיטה האמינה ביותר הקיימת לקביעת מרחקים קוסמיים. ענן מגלן הגדול מדיה וקבצים בנושא ענן מגלן הקטן בוויקישיתוף תמונה של ענן מגלן הקטן ברזוליציה של 1.6 ג'יגה-פיקסל הניתנת להגדלה, טלסקופ VISTA ענן מגלן הקטן, בבסיס הנתונים SIMBAD לגרמי שמיים אסטרונומיים
מאגר גנים

בגנטיקה של אוכלוסיות מאגר גנים (אנגלית: Gene pool) הוא הסכום הכולל של אללים ייחודיים במין או באוכלוסייה. מאגר גנים גדול מצביע על מגוון גנטי רחב, המקושר עם אוכלוסיות חזקות שיכולות לשרוד פרצים של ברירה חזקה. מגוון גנטי נמוך יכול לגרום לירידה בכשירות הביולוגית ולהגדיל את הסיכוי להכחדה. כאשר לכל הפרטים באוכלוסייה יש פנוטיפ זהה לגבי תכונה מסוימת הם ידועים כמונומורפים. כאשר ניתן לצפות בפרטים בווריאנטים שונים של תכונה מסוימת אומרים עליהם שהם פולימורפיים. מדיה וקבצים בנושא מאגר גנים בוויקישיתוף מאגר גנים, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
נסון דורמה

נסון דורמה (באיטלקית: Nessun dorma - "אל יישן איש") הוא שמה של האריה המפורסמת ביותר באופרה "טורנדוט" של ג'אקומו פוצ'יני. האריה, הפותחת את המערכה השלישית של האופרה, מושרת על ידי כלף, הנסיך המסתורי שהצליח לענות על שלוש החידות של טורנדוט. הנסיכה טורנדוט אסרה על תושבי בייג'ינג לישון עד שימצאו את שמו של הנסיך. באריה נדרש הטנור לשיא יכולותיו, שכן היא כוללת צלילים מקצוות הטווח הקולי של הטנור. האריה זכתה לפרסום רב לאחר שלוצ'אנו פבארוטי שר אותה בטקס הפתיחה של מונדיאל 1990 ברומא, מה שהפך אותה למוכרת מאוד גם לקהל שאינו חובב אופרות. "Nessun dorma! Nessun dorma! Tu pure, o Principessa, nella tua fredda stanza, guardi le stelle che tremano d'amore, e di speranza!" "אל יישן איש, אל יישן איש! אך את, נסיכה, בחדרך הקר, צפי בכוכבים הרועדים באהבה ובתקווה." "Ma il mio mistero è chiuso in me; il nome mio nessun saprà! No, No! Sulla tua bocca lo dirò quando la luce splenderà!" "אבל סודי שמור עמי, איש לא יידע את שמי, לא לא! רק לפיך אומרו עת יזרח האור." "Ed il mio bacio scioglierà il silenzio che ti fa mia!" "ונשיקתי תמיס את הדממה שעשתה אותך לשלי." באופן חריג באריה, בנקודה זו נשמעת מקהלת נשים החוזרת על המוטיב המוזיקלי העיקרי. "Il nome suo nessun saprà... E noi dovrem, ahimè, morir, morir!" "את שמו איש לא יידע, ועל כולנו תיגזר מיתה!" וכלף, הבטוח בניצחונו, מסיים "Dilegua, o notte! Tramontate, stelle! Tramontate, stelle! All'alba vincerò! Vincerò! Vincerò!" "היעלם לילה, שקעו כוכבים, שקעו כוכבים! עם שחר אנצח, אנצח!" מידע על היצירה "נסון דורמה" באתר מיוזיק בריינז ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אנדרטת ג'ון אריקסון

אנדרטת ג'ון אריקסון (באנגלית: John Ericsson National Memorial) היא אנדרטה בוושינגטון בירת ארצות הברית לזכרו של המהנדס הימי ג'ון אריקסון, ממציא מדחף הבורג ומתכנן המוניטור אשר בזכותה ניצח האיחוד בקרב המפטון רודס ושמר על עליונות ימית למול מדינות הקונפדרציה של אמריקה במלחמת האזרחים האמריקנית. האנדרטה ממוקמת במפגש רחוב אוהיו עם שדרת העצמאות. האנדרטה הוקמה בעקבות חוק שנחקק על ידי קונגרס ארצות הברית ב-31 באוגוסט 1916 המקצה 35,000 דולרים להקמת האנדרטה. עלות נוספת בסך 25,000 דולרים נתרמה על ידי תושבים אמריקאים ממוצא סקנדינבי. האנדרטה הוקמה בסמוך לאנדרטת לינקולן בין ספטמבר 1926 ואפריל 1927 ונחנכה ב-29 במאי 1926. האנדרטה מעשה ידי הפסל ג'יימס ארל פרייזר עשויה גרניט ורודה, גובהה 6 מטרים, והיא כוללת פסליהם של שלוש דמויות עומדות: "הרפתקה", "עבודה" ו"חזון", סביב דמותו היושבת של אריקסון. קוטר הבסיס המעגלי עליו ניצבת האנדרטה, כ-45.7 מטרים. האנדרטה מנוהלת על ידי רשות הפארקים הלאומיים של ארצות הברית. הרפתקה עבודה עבודה חזון מדיה וקבצים בנושא אנדרטת ג'ון אריקסון בוויקישיתוף אתר האינטרנט הרשמי של אנדרטת ג'ון אריקסון
אדריכל הקפיטול

אדריכל הקפיטול (באנגלית: Architect of the Capitol או בקיצור AOC) הוא נושא משרה בקונגרס ארצות הברית האחראי לתחזוקה, הניהול השוטף, הפיתוח והשימור של אתרי הקפיטול בעיר וושינגטון בירת ארצות הברית. אדריכל הקפיטול אחראי על מבני הקפיטול, בניין המשרדים של הקונגרס, ספריית הקונגרס, הגן הבוטני של ארצות הברית, בניין בית המשפט העליון של ארצות הברית, בניין ת'רגוד מרשל, תחנת הכוח של הקפיטול, בנייני המשרדים של סנאט ארצות הברית (בניין ראסל, בניין דירקסן ובניין הארט), בנייני המשרדים של בית הנבחרים של ארצות הברית (בניין קנון, בניין לונגוורת', בניין רייברן ובניין פורד). אדריכל הקפיטול הוא אחד משלושת חברי ועדת המשטרה של הקפיטול האחראית על משטרת הקפיטול, וכן אחד משלושת חברי ועדת ההדרכה של הקפיטול האחראית על שירות ההדרכה של קפיטול ארצות הברית. עד שנת 1989 מונה אדריכל הקפיטול על ידי נשיא ארצות הברית לתקופה שאינה מוגבלת בזמן. בשנת 1989 נחקק חוק הקובע כי הנשיא ימנה את האדריכל לתקופה של 10 שנים, בהסכמת סנאט ארצות הברית, מתוך רשימה בת שלושה מועמדים שתינתן לנשיא על ידי ועדה של קונגרס ארצות הברית. שינוי חקיקתי זה הפך את האדריכל לנציג ממונה מטעם הרשות המחוקקת (ולא נושא משרה של הרשות המבצעת, כפי שהיה קודם לכן). האדריכלית הנוכחית היא שר רקסרוט. מדיה וקבצים בנושא אדריכל הקפיטול בוויקישיתוף אתר האינטרנט הרשמי של אדריכל הקפיטול אדריכל הקפיטול, ברשת החברתית פייסבוק אדריכל הקפיטול, ברשת החברתית אקס (טוויטר) אדריכל הקפיטול, ברשת החברתית אינסטגרם אדריכל הקפיטול, ברשת החברתית LinkedIn אדריכל הקפיטול, סרטונים בערוץ היוטיוב אדריכל הקפיטול, הבלוג הרשמי אדריכל הקפיטול, ברשת החברתית Goodreads אדריכל הקפיטול, באתר פליקר
תעלת וושינגטון

תעלת וושינגטון (באנגלית: Washington Channel) היא תעלה העוברת מקביל לנהר הפוטומק, בעיר וושינגטון בירת ארצות הברית. אורכה של התעלה כ-3.2 ק"מ והיא מקשרת את אגן הגאות של נהר הפוטומק בקצה התעלה הצפוני, לנהר אנקוסטיה בקצה התעלה הדרומי. בצידה המזרחי של התעלה נמצא החלק הדרום מערבי של העיר וושינגטון, ובצידה המזרחי פארק הפוטומק המזרחי. עומק התעלה נע בין 6 ל-8 מטרים במרכז התעלה. בצידי התעלה עומק התעלה הוא כשני מטרים, אולם בסמוך לחופי התעלה היא מעמיקה לעומק של כ-5 מטרים. לגדות התעלה מצויים המרינה של וושינגטון, מרינת ג'יימס קריק, וכן בגדתה המזרחית של התעלה ממוקמת אנדרטת הטיטניק. מדיה וקבצים בנושא תעלת וושינגטון בוויקישיתוף
אוניברסיטת מוצרטיאום

אוניברסיטת מוצרטיאום (בגרמנית: Universität Mozarteum Salzburg) היא אוניברסיטה למוזיקה ואמנויות הדרמה בזלצבורג. היא קרויה על שמו של בן העיר המפורסם ביותר, וולפגנג אמדאוס מוצרט. לתזמורת המוצרטיאום של זלצבורג קדמה "אגודת המוצרטיאום למוזיקה של הקתדרלה", שנוסדה בשנת 1841 בהמרצת אלמנתו של מוצרט, קונסטנצה ובר מוצרט. מטרתה המוצהרת הייתה "עידון הטעם המוזיקלי הן במוזיקה כנסייתית והן בקונצרטים". במשך המאה ה-19 היו הקונצרטים של התזמורת, שנקראה בשנת 1908 באופן רשמי "תזמורת המוצרטיאום", למרכז חיי המוזיקה של זלצבורג. קומפלקס אולמות הקונצרטים הקרוי "מוצרטיאום" בזלצבורג נבנה בשנים 1910-14 על ידי אדריכל ממינכן, ריכרד ברנדל (1875-1955). האולם מכיל עוגב היסטורי, שבנתה הפירמה האוסטרית ריגר. קרן מוצרטיאום הבינלאומית, המסונפת לאוניברסיטה, אוספת חפצים הקשורים במוצרט, מקיימת את אולם המוצרטיאום וספריית מוצרט ("ביבליותקה מוצרטיאנה"), את הבית שבו נולד מוצרט ומקומות אחרים בזלצבורג, הקשורים במלחין. הקרן עורכת מדי שנה פסטיבל מוצרט, שבוע של ביצועי יצירות משל המלחין סביב תאריך הולדתו, 27 בינואר. הפסטיבל נחשב לנקודת שיא אמנותית בלוח הקונצרטים האירופאי. נוסף לכך מציגה הקרן עד עשרים הופעות אחרות לאורך השנה. בית הספר לתיאטרון באוניברסיטה על שם תומאס ברנהרד לעיצוב תפאורה, משחק תיאטרון ובימוי תיאטרון מנוהל על ידי במאית האופרה והתיאטרון מאז 2011 אמלי נירמאייר, והוא מאז אחד מבתי הספר החשובים בעולם הבמה דובר הגרמנית למקצועות התיאטרון. מדיה וקבצים בנושא אוניברסיטת מוצרטיאום בוויקישיתוף אתר האינטרנט הרשמי של אוניברסיטת מוצרטיאום (בגרמנית ובאנגלית) אוניברסיטת מוצרטיאום, ברשת החברתית פייסבוק אוניברסיטת מוצרטיאום, ברשת החברתית אקס (טוויטר) אוניברסיטת מוצרטיאום, ברשת החברתית אינסטגרם אתר אוניברסיטת מוצרטיאום Institute for historical and modern-day Mozart Opera Interpretation המכון לפרשנות היסטורית ומודרנית של האופרות של מוצרט איתמר קציר, ניסוי התיאטרון הזה מעניק שיעור על עתיד התרבות בישראל, באתר הארץ, 18 באוגוסט 2022
תזמורת המוצרטיאום של זלצבורג

תזמורת המוצרטיאום של זלצבורג היא התזמורת הסימפונית הראשית בעיר ובמחוז זלצבורג, אוסטריה. התזמורת נוסדה בשנת 1841 וקיבלה את שמה הנוכחי בשנת 1908. היא מחשובי המשתתפים בפסטיבל זלצבורג. התזמורת על 91 נגניה היא אחת התזמורות הראשונות במעלה באוסטריה. מאז 2017 מכהן ריקארדו מיאסי כמנצח הראשי, ומופיעים עמה מנצחים אורחים ידועי-שם כמארק מינקובסקי, מרק אלדר ואדו דה וארט. התזמורת מתמקדת בעיקר במוזיקה מן האסכולה הווינאית הקלאסית, שאותה היא מבצעת - כשגרירה המוזיקלית של זלצבורג - גם בסיורי קונצרטים בינלאומיים, כמו גם בשחריות מוצרט בפסטיבל זלצבורג ובפסטיבל זלצבורג השנתי. לצד רפרטואר הליבה הזה, הקשת הסגנונית הרחבה כוללת הפקות אופרה בפסטיבל זלצבורג. בשנת 2007 נחלה "ארמידה" של היידן ניצחון סוחף ובשנת 2008 ניצח הקנדי הצעיר יאניק נזה-סגין על התזמורת בהופעת הבכורה שלו בזלצבורג, בביצוע של "רומיאו ויוליה" של גונו. בסדרת המנויים של התזמורת, התוכנית כוללת לא פעם יצירות חדשות או נדירות בביצוע. עונת 2008-2007 הציעה סדרת קונצרטים שהתמקדה בריכרד שטראוס ובהקטור ברליוז, והמוטו שלה היה "הספירה הקסומה של הלילה". בעונת 2009-2008 התמקד מחזור הקונצרטים בלודוויג ואן בטהובן. בתוכנית ה-Salzburger Kulturvereinigung, מבצעת התזמורת יצירות מן הרפרטואר הסימפוני הגדול, ובמסגרת ה-Salzburger Landestheater - הפקות מקיפות טווח רחב, הכולל גרנד אופרה, בלט, אופרטה ומחזמר. כן מתמקדת התזמורת ביצירות בנות זמננו; בסתיו 2008 בוצעה יצירה ראשונה שהוזמנה מקורט שוורציק לשילוב של תזמורת מקצועית עם נגנים צעירים. הקלטות רבות של התזמורת זמינות על תקליטורים, בהן יצירות רבות מאת מוצרט וסדרה מתמשכת של סימפוניות מאת ברוקנר. הקלטות של האורטוריות של היידן, העונות ובריאת העולם, בניצוח איבור בולטון, נחלו הצלחה בינלאומית. ריקארדו מיאסי (2017 - ממשיך) איבור בולטון (2004 - 2016) הוברט זודאנט (1994-2004) הנס גראף (1984-1994) ראלף וייכרט (1981-1984) לאופולד האגר (1969-1981) אוניברסיטת מוצרטיאום מדיה וקבצים בנושא תזמורת המוצרטיאום של זלצבורג בוויקישיתוף אתר האינטרנט הרשמי של תזמורת המוצרטיאום של זלצבורג (בגרמנית) תזמורת המוצרטיאום של זלצבורג, ברשת החברתית פייסבוק תזמורת המוצרטיאום של זלצבורג, ברשת החברתית אקס (טוויטר) תזמורת המוצרטיאום של זלצבורג, באתר ספוטיפיי תזמורת המוצרטיאום של זלצבורג, באתר AllMusic (באנגלית) תזמורת המוצרטיאום של זלצבורג, באתר MusicBrainz (באנגלית) תזמורת המוצרטיאום של זלצבורג, באתר Discogs (באנגלית) Article Article (in German)(הקישור אינו פעיל, 19.11.2018) Mozarteum Orchestra of Salzburg on Dilettante(הקישור אינו פעיל, 19.11.2018) orchestra-mn00 תולדות התזמורת באתר אולמיוזיק(הקישור אינו פעיל, 19.11.2018)
אנדרטת כוחות השיטור הלאומית (וושינגטון)

אנדרטת כוחות השיטור הלאומית (באנגלית: National Law Enforcement Officers Memorial) היא אנדרטה הממוקמת בוושינגטון בירת ארצות הברית, בכיכר הרשות השופטת (Judiciary Square), לזכרם של חללי כוחות השיטור של ארצות הברית שנפלו בעת תפקידם. האנדרטה ממוקמת ברחבת הכניסה אל מוזיאון הבניה הלאומי. האנדרטה הוקמה בעקבות חקיקה של קונגרס ארצות הברית משנת 1984. האנדרטה תוכננה על ידי האדריכל דייוויס בקלי, ונחנכה ב-15 באוקטובר 1991. האנדרטה כוללת בריכת השתקפות וסביבה פארק שבו קירות שעלים חקוקים שמות 17,500 אנשי המשטרה וכוחות השיטור האמריקאים (הן הפדרליים והן המדינתיים) שנפלו בעת מילוי תפקידם. בסמוך נמצא מרכז מבקרים ובו מידע על השוטרים שנפלו. ב-20 באוקטובר 1996 נחקק חוק 104-329 שהורה על הקמת קרן למימון אחזקת האנדרטה על ידי מזכיר הפנים של ארצות הברית. המימון מושג בעיקר מתרומות וממכירת מזכרות. בשנת 2000 נחקק חוק PL 106-492 על ידי הקונגרס המורה על הקמת מוזיאון הנצחה בסמוך לאנדרטה, בעלות של כחצי מיליון דולרים. החוק נחתם על ידי נשיא ארצות הברית ביל קלינטון ב-9 בנובמבר 2000, אולם עבודות הקמת המוזיאון טרם החלו. המוזיאון צפוי להחנך בשנת 2014. אנדרטת כוחות השיטור הלאומית שבלונדון אנדרטת כוחות השיטור הלאומית שבקנברה מדיה וקבצים בנושא אנדרטת כוחות השיטור הלאומית בוויקישיתוף אתר האינטרנט הרשמי של אנדרטת כוחות השיטור הלאומית קרן ההנצחה לכוחות השיטור חוק מס' 104-329 תיאור האנדרטה באתר D.C. Memorials.com (אורכב 17.11.2007 בארכיון Wayback Machine) Museum Progress Continues. National Law Enforcement Museum.
אנדרטת כוחות השיטור הלאומית

האם התכוונתם ל... אנדרטת כוחות השיטור הלאומית (וושינגטון) – אנדרטה בוושינגטון בירת ארצות הברית. אנדרטת כוחות השיטור הלאומית (לונדון) – אנדרטה בלונדון בירת הממלכה המאוחדת אנדרטת כוחות השיטור הלאומית (קנברה) – אנדרטה בקנברה בירת אוסטרליה
תולדות

האם התכוונתם ל... פרשת תולדות – פרשה בספר בראשית תולדות - כינוי להיסטוריה מפורטת של תחום מסוים תולדות - כינוי לצאצאים תולדה – מושג הלכתי